CELEX: 22012D0222
Language: hu
Date: 2012-01-19 00:00:00
Title: 2012/222/EU: Az EU–EFTA egységes árutovábbítási eljárási vegyes bizottság 2/2012 határozata ( 2012. január 19. ) Törökországnak az egységes árutovábbítási eljárásról szóló, 1987. május 20-i egyezményhez történő csatlakozásra való felkéréséről

26.4.2012   
            
            
               HU
            
            
               Az Európai Unió Hivatalos Lapja
            
            
               L 114/33
            
         AZ EU–EFTA EGYSÉGES ÁRUTOVÁBBÍTÁSI ELJÁRÁSI VEGYES BIZOTTSÁG 2/2012 HATÁROZATA
   (2012. január 19.)
   Törökországnak az egységes árutovábbítási eljárásról szóló, 1987. május 20-i egyezményhez történő csatlakozásra való felkéréséről
   (2012/222/EU)
   A VEGYES BIZOTTSÁG,
   tekintettel az egységes árutovábbítási eljárásról szóló, 1987. május 20-i egyezményre (1) (a továbbiakban: egyezmény) és különösen annak 15. cikke (3) bekezdésének e) pontjára,
   mivel:
   
               (1)
            
            
               A Törökországgal való kereskedelem támogatását megkönnyítené, ha a közötte és az Európai Unió, az Izlandi Köztársaság, a Norvég Királyság és a Svájci Államszövetség között folyó árukereskedelemmel kapcsolatban egységes árutovábbítási eljárás jönne létre.
            
         
               (2)
            
            
               Az említett eljárás megvalósításának érdekében helyénvaló Törökország felkérése, hogy csatlakozzon az egyezményhez,
            
         ELFOGADTA EZT A HATÁROZATOT:
   1. cikk
   Az egyezmény 15a. cikkével összhangban, az Európai Unió Tanácsa és Törökország között a jelen határozat mellékletében szereplő levélváltás formájában Törökországot felkérik, hogy 2012. július 1-jétől csatlakozzon az egyezményhez.
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2012. január 19-én.
      
         
            a vegyes bizottság részéről
         
         
            az elnök
         
         Mirosław ZIELIŃSKI
      
   
   
      (1)  HL L 226., 1987.8.13., 2. o.
   
      MELLÉKLET
      Tisztelt Uram!
      Engem ért a megtiszteltetés, hogy tájékoztassam Önt az EU-EFTA egységes árutovábbítási vegyes bizottság 2012. január 19-i határozatáról (2/2012 sz. határozat), amely felkéri Törökországot, hogy legyen az egységes árutovábbítási eljárásról szóló, 1987. május 20-i egyezmény szerződő fele. Az Európai Unió felkéri Törökországot, hogy a fenti egyezményt megkülönböztetés nélkül alkalmazza minden tagállam tekintetében.
      Törökország csatlakozása az egyezményhez oly módon hajtható végre, hogy az egyezmény 15a. cikkével összhangban csatlakozási okmányát az egyezmény Törökország hivatalos nyelvére lefordított szövegével együtt letétbe helyezik az Európai Unió Tanácsának Főtitkárságánál.
      Kérem, fogadja megkülönböztetett nagyrabecsülésem kifejezését.
      
         
            a főtitkár
         
         
            az Európai Unió Tanácsának Főtitkársága
         
      
      Törökország,
      tudomásul véve az EU-EFTA egységes árutovábbítási eljárási vegyes bizottság 2012. január 19 -i határozatát (2/2012 sz. határozat), amelyben felkérik Törökországot, hogy csatlakozzon az egységes árutovábbítási eljárásról szóló, 1987. május 20-i egyezményhez (a továbbiakban: egyezmény),
      tekintettel az egyezményhez való csatlakozásra történő felkérésre,
      mivel az említett egyezmény szerződő fele kíván lenni,
      EZENNEL
      csatlakozik az egyezményhez;
      a jelen okirathoz mellékeli az egyezmény fordítását Törökország hivatalos nyelvén;
      kijelenti, hogy elfogadja az EU-EFTA egységes árutovábbítási eljárási vegyes bizottság összes olyan ajánlását és határozatát, amely 2012. január 19-e és azon időpont között keletkezik, amikor Törökország csatlakozása hatályba lép az egyezmény 15a. cikkének megfelelően.
      Kelt …